નાગપુરઃ ભારતીય કેપ્ટન વિરાટ કોહલીએ ગઈ કાલે ટેસ્ટ જીતી લીધા બાદ સ્પષ્ટ કર્યું કે સ્પિનર્સને મદદરૂપ પીચ તૈયાર કરવાની કોઈ ‘નીતિ’ નથી, પરંતુ સપાટ અને બેટિંગ માટે અનુકૂળ પીચ પર રમવાથી ક્યારેય મેચ વિજેતા બોલર તૈયાર ના કરી શકાય. કોહલીએ કહ્યું, ”આ નીતિ નથી. ભારતમાં અમને આવી પરિસ્થિતિઓ મળે છે, અન્યથા ટેસ્ટ મેચમાં ૫૦૦ રન બનાવીને તમે મેચ વિનર બોલર તૈયાર કરી ના શકો કે ટેસ્ટ મેચ જીતી ના શકો. મેં અગાઉ પણ કહ્યું હતું કે ટેસ્ટ મેચ જીતવી મહત્ત્વની છે.